Kyk: Sexy oupa op die loopplank | Netwerk24
04 November 2016 13:13
'n Man van 80 is nie iets wat 'n mens aldag op die loopplank sien nie. Wang Deshun 'n akteur en kunstenaar van China, het egter een doel voor oë: Om fiks en gesond te bly en sodoende die ouderdom te fnuik. Hy daag homself ook voortdurend uit om nuwe dinge te probeer, soos sy modelloopbaan wat verlede jaar by die China-modeweek begin het.
Deshun het aan die New York Times gesê dat hy drie ure per dag oefen. Hy het vroeër in sy loopbaan modelle afgerig en modevertonings gereël, maar het nooit self op die loopplank verskyn nie.
Hy word op sosiale media China se sexyste oupa genoem en sy bewonderaars beskou hom as 'n inspirasie. Twee manne vaar die ruimte in | Die Vryburger
June 1, 2020 - Wetenskap en tegnologie
Doug Hurley en Bob Behnken het ’n historiese reis aangepak toe hulle Saterdag met die SpaceX ruimte missiel vertrek het na die Internasionale Ruimtestasie.
Die NASA projek is van historiese belang wat die ruimtevaarders vir die eerste keer sedert 2011 vanaf Amerikaanse grondgebied ’n ruimtereis onderneem het, en dit boonop met ’n privaat ruimteagentskap van die miljardêr, Elon Musk, se SpaceX.
Die vlug is Woensdag uitgestel weens swak weersomstandighede by die Kennedy Ruimte Sentrum, en kon eers Saterdag uitvoering gee aan die lang verwagte onderneming.
President Donald Trump en Visepresident Mike Pence het die lansering aanskou en daarna die ruimtevaarders gelukgewens met die onderneming en gesê daarmee is ’n dekade van stilstand in Amerikaanse ruimtevaart beëindig.
Die ruimtetuig het ook suksesvol gekoppel aan die Internasionale Ruimtestasie wat om die aarde wentel.